RECTOGESIC 4mg: Možné vedľajšie účinky, interakcie s liekmi na hypertenziu a bolesť po aplikácii.
Dobrý deň, prosím vás, lekár mi predpísal masť RECTOGESIC 4mg. Môžem si masť aplikovať aj keď sa liečim na hypertenziu? Užívam prenessu 4mg a nebiletu 2,5 mg oba ráno. Vzdy po aplikácii krému na veľmi rozbolí krčma chrbtica, ramená a mám tlak v hlave. Jediné čo zaberie sú kofeínové tablety. Ďakujem
Dobrý deň,
ďakujeme za Vašu otázku.
Podávanie Rectogesicu počas liečby liekmi Prenessa a Nebilet môže viesť ku zvýšenému riziku hypotenzie. Kombinácia liekov je výlučne na rozhodnutí lekára, ktorý zvažuje prínos a možné riziká z nej vyplývajúce. V prípade súbežného podávania Vám odporúčam priebežne monitorovať krvný tlak. Bolesť hlavy, prípadne pocit tlaku nie je v prípade poklesu krvného tlaku vylúčená.
Uvednené príznaky však patria taktiež medzi veľmi časté vedľajšie účinky lieku Rectogesic bez ohľadu na prebiehajúcu liečbu. Preto odporúčam o uvedených ťažkostiach informovať predpisujúceho lekára, ktorý zváži súvis s liečbou a rozhodne o ďalšom liečebnom postupe.
Prajem úekný zvyšok dňa.
S pozdravom
PharmDr. Veronika Kiabová